Държавен вестник, бр. 35, 2020 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  35
МИНИСТЕРСТВО 
НА ЗДРАВЕОПАЗВАНЕТО
ДВУГОДИШНО СПОРАЗУМЕНИЕ 
за сътрудничество между Министерството на 
здравеопазването на Република България и 
Регионалния офис за Европа на Световната 
здравна организация (СЗО) за 2020 – 2021 г.
(Одобрено с Решение № 112 от 20 февруари 
2020 г. на Министерския съвет. В сила от 
3 април 2020 г.)
Подписано от:
За Министерството 
на здравеопазването:
За Регионалния офис 
за Европа на СЗО:
Кирил Ананиев,
Д-р Ханс Хенри 
П. Клуге,
министър на
здравеопазването
регионален директор
Дата: 3.04.2020 г.
Дата: 5.03.2020 г.
ВЪВЕДЕНИЕ
Този документ представлява Двугодишно 
споразумение за сътрудничество (Двугодиш-
но споразумение) между Регионалния офис 
на Световната здравна организация (СЗО) 
за Европа и Министерството на здравеопаз-
ването на Република България от името на 
правителството на Република България за 
двугодишния период 2020 – 2021 г. 
Тринадесетата обща работна програма на 
СЗО за периода 2019 – 2023 г. (13-ата Програ-
ма) представя стратегическа визия на високо 
равнище за работата на СЗО и осигурява 
цялостно направление за петгодишния пери-
од, започващ от януари 2019 г. Програмният 
бюджет на СЗО за 2020 – 2021 г., одобрен 
от Седемдесет и втората Световна здравна 
асамблея, цели да превърне смелата визия на 
13-ата Програма в реалност чрез осигуряване 
на ползи за хората на национално ниво. Това 
е първият програмен бюджет, разработен по 
13-ата Програма и е жизненоважен елемент за 
осигуряване на изпълнението на стратегията, 
заложена в 13-ата Програма. Нейната рамка 
за очакваните резултати (Приложение 1) по-
казва как целите се преобразуват в крайни 
продукти, които са от решаващо значение 
за постигането на целите за три милиарда 
души по 13-ата Програма и за максимално 
въздействие върху живота на хората на рав-
нище държава.
Изпълнението на 13-ата Програма започва 
с приоритизиране от държавите членки на 
9-те технически резултата и междусекторния 
резултат за данните и иновациите за времето 
на действие на 13-ата Програма, като по този 
МИНИСТЕРСТВА  
И ДРУГИ ВЕДОМСТВА
начин се осигурява средносрочен хоризонт за 
стратегическо планиране, договорен между 
СЗО и държавите членки. След това се планира 
Двугодишно споразумение за сътрудничество 
за периода 2020 – 2021 г., като се вземе като 
отправна точка приоритетното определяне 
на очакваните резултати по 13-ата Програма. 
Двугодишното споразумение, основано на 
13-ата Програма и Дневния ред за устойчиво 
развитие 2030 г., се основава на концепциите, 
принципите и ценностите, залегнали в „Здраве 
2020“ – Европейската рамка на политиката за 
здраве и благосъстояние, която беше приета 
от Регионалния комитет на СЗО за Европа по 
време на неговата 62-ра сесия. По този начин 
Двугодишното споразумение има за цел да 
подпомогне Република България в увеличаване 
на възможностите за насърчаване на здравето 
на населението и намаляване на неравен-
ствата в здравеопазването, като предприеме 
междуотраслов подход, свързан със здравето 
във всички политики – с участието на цяло-
то общество и цялото правителство – което 
подчертава необходимостта от подобряване на 
цялостното управление на здравеопазването. 
Двугодишното споразумение предлага начини 
за постигане на по-справедливо, устойчиво 
и отчитащо „Здраве 2020“ здравно развитие. 
ОПИСАНИЕ НА ДВУГОДИШНОТО СПОРА-
ЗУМЕНИЕ ЗА СЪТРУДНИЧЕСТВО
Този документ представлява практическа 
рамка за сътрудничество. То е изготвено в 
процес на последователни консултации между 
националните здравни органи и Секретариата 
на Регионалния офис на СЗО за Европа.
Пр ог ра мат а за с ът ру д н и че с т во за 
2020 – 2021 г. започна с процеса на приори-
тизиране на резултатите по 13-ата Програма 
чрез подхода „отдолу – нагоре“, предприето 
от страната в сътрудничество с Регионалния 
офис. Тази дейност беше извършена като част 
от трансформацията на СЗО в цялостния кон-
текст, предвиден по 13-ата Програма. Целта 
на планирането отдолу – нагоре беше да се 
определят приоритетните здравни резултати, 
които да бъдат постигнати в сътрудничество на 
СЗО със страната през периода 2019 – 2023 г. 
Настоящият документ детайлизира програмата 
за сътрудничество, включително приоритет-
ните резултати, предложените постижения и 
крайните продукти и услуги. 
Секретариатът на СЗО носи управленска 
отговорност и е отговорен за програмните 
бюджетни цели, докато резултатите дефинират 
възприемането от държавите членки на тези 
цели. Резултатите са желаните промени във 
възможностите на държавите членки, които 
водят до увеличен достъп до услуги и в крайна 
сметка ще допринесат за устойчиви промени 
в здравето на населението. Промените в здра-
вословното състояние на населението са това, 
което държавата членка цели да постигне въз